Ο **Χισάο Νακάι** (中井久夫) (16 Ιανουαρίου 1934 - 8 Αυγούστου 2022) ήταν ομότιμος καθηγητής στο Πανεπιστήμιο του Κόμπε και ένας από τους κορυφαίους ψυχιάτρους στην Ιαπωνία. Συνέβαλε καθοριστικά στο να γίνει γνωστή η Ελληνική ποίηση στην Ιαπωνία μεταφράζοντας ποιήματα Ελλήνων ποιητών.

Βιογραφία
---------

Γεννήθηκε στις 16 Ιανουαρίου 1934 στην πόλη Τένρι του νομού Νάρα και σπούδασε στην Ιατρική Σχολή του Πανεπιστημίου του Κιότο. Το 1952 αποφοίτησε από το Λύκειο Κόναν. Εισήχθη στη Νομική Σχολή του Πανεπιστημίου του Κιότο. Μεταγράφηκε στην Ιατρική Σχολή του Πανεπιστημίου του Κιότο το 1955. Το 1960 έγινε Βοηθός στο Ινστιτούτο Έρευνας για τους Ιούς του Πανεπιστημίου του Κιότο. Το 1966 ανακηρύχθηκε Διδάκτωρ Ιατρικής (Πανεπιστήμιο Κιότο). Το 1971 έγινε Βοηθός στο Πανεπιστημιακό Νοσοκομείο του Τόκιο και αργότερα λέκτορας. Το 1975 έγινε Αναπληρωτής Καθηγητής στο Τμήμα Ψυχιατρικής, Ιατρική Σχολή του Πανεπιστημίου Ναγκόγια. Το 1980 έγινε καθηγητής στην Ιατρική Σχολή του Πανεπιστημίου του Κόμπε.

Το 1997 έγινε καθηγητής στο Τμήμα Ανθρωπιστικών Επιστημών στη Σχολή Γραμμάτων του Πανεπιστημίου Κόναν και αργότερα έγινε Ομότιμος Καθηγητής στο Πανεπιστήμιο Κόναν.

Ασχολήθηκε με τη θεραπεία της σχιζοφρένειας και τη διαταραχή μετατραυματικού στρες (PTSD). Έδειξε μεγάλο ενδιαφέρον στην ψυχολογική υποστήριξη επιζώντων του καταστροφικού σεισμού του Κόμπε (1995). Το 2004 ίδρυσε το Ινστιτούτο Τραυματικού Στρες του Χιόγκο, που ειδικευόταν στην έρευνα και τη θεραπεία της διαταραχής μετατραυματικού στρες.Κατά τα έτη 2004-2007 ήταν Διευθυντής του Hyogo Mental Care Center.

Εκτός από συγγραφέας πολλών ιατρικών βιβλίων υπήρξε δοκιμιογράφος και μεταφραστής έργων ξένης λογοτεχνίας. Μετέφρασε στα Ιαπωνικά τα βιβλία του Αμερικανού ψυχιάτρου Σάλιβαν και του Γάλλου ποιητή Πωλ Βαλερύ, καθώς και ελληνική λογοτεχνία.Μετέφρασε στα Ιαπωνικά τα Άπαντα του Κωνσταντίνου Καβάφη καθώς και πολλά ποιήματα του Γιάννη Ρίτσου.

Πέθανε στις 8 Αυγούστου 2022 από πνευμονία σε νοσηλευτικό ίδρυμα στην πόλη Κόμπε, στην επαρχία Χιόγκο σε ηλικία 88 ετών.

Βραβεία
-------

Το 1989 έλαβε το Βραβείο Λογοτεχνίας Γιομιούρι για τη μετάφραση των ποιημάτων του Καβάφη.Το 1991 βραβεύτηκε στην Ελλάδα για τη μετάφραση των ποιημάτων του Καβάφη. Έλαβε το βραβείο Mainichi Publishing Culture Award το 1996 για το βιβλίο του "Kazoku no Abyss". Το 2001 του απονεμήθηκε το Κοινωνικό Βραβείο Νομαρχίας Χιόγκο. Ανακηρύχθηκε Πρόσωπο Πολιτιστικής Αξίας το 2013.

Παραπομπές
----------

1. 1 2 3 4 5  福田耕佑, Κόσουκε Φουκούντα (12 Αυγούστου 2022). «Απεβίωσε ο Ιάπωνας μεταφραστής του Καβάφη, Χισάο Νακάι». *ΕΛΛΑΔΑ - ΙΑΠΩΝΙΑ*. Ανακτήθηκε στις 14 Αυγούστου 2022.
2. ↑  久夫, 中井 (1966). *日本脳炎ウイルスに対する細胞性レセプターの動物組織における分布と存在形態に関する研究 : 日本脳炎ウイルスの感染を考える立場から*.
3. 1 2 3 4  «精神科医で神戸大名誉教授、中井久夫さん死去 阪神・淡路大震災で精神的ケアに尽力». *神戸新聞NEXT* (στα Japanese). 9 Αυγούστου 2022. Ανακτήθηκε στις 14 Αυγούστου 2022. CS1 maint: Μη αναγνωρίσιμη γλώσσα (link)
4. 1 2  «精神科医の中井久夫さん死去、88歳 阪神大震災で心のケアに尽力». *毎日新聞* (στα Ιαπωνικά). Ανακτήθηκε στις 14 Αυγούστου 2022.
5. ↑  «平成25年度　文化功労者：文部科学省». *warp.da.ndl.go.jp*. Ανακτήθηκε στις 14 Αυγούστου 2022.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 53037042
* LCCN: n82101581
* ISNI: 0000 0000 8233 3431
* GND: 1080251170
* NDL: 00051299
* CiNii: DA00141807

 |

 |

|  |  |
| --- | --- |
| 

|  |
| --- |
| * Πύλη:Ιαπωνία
 |

 |